**Олга Харлампович** (родена 1958
 година) е руско-канадска математичарка, која работи во областа на теорија на групата. Таа е професор на CUNY Центарот за додипломски студии и Хантер колеџот. Пред тоа, била професор по математика на Мекгил универзитетот, Монтреал, Канада, каде што работела од 1990 година. Најпозната е по нејзиниот пример на конечно претставена во 3-чекора решлива група со нерешлив зборовен проблем (решение на Новиков-Адиан проблемот), како и за решението заедно со А. Мјасников на Тарски претпоставката (од 1945 година) во врска со еквивалентноста на теориите од прв ред на конечно генерираните неабелијански (комутативни) слободни групи (исто така решено од Злил Села) и одлучноста во оваа заедничка теорија.

Го примила докторатот на Ленинградскиот државен универзитет (нејзини докторски советник бил Лев Шеврин), како и рускиот "Доктор на науката" во 1990 година од Московскиот Стеклов институт. Пред нејзиното сегашно назначување, таа имала позиција на Уралскиот државен универзитет, Екатеринбург, Русија. За нејзината додипломска работа на Новиков-Адиан проблемот, таа во 1981 година, била наградена со Медал од Советската академија на науките. Дала негативен одговор на прашањето, кое во 1965 година го поставиле Каргаполов и Малцев, во врска со алгоритамската одлучност на универзалната теорија на класата на сите конечни нилпотентни групи. Харлампович во 1996 година била наградена со Кригер-Нелсон наградата на ЦМС, за нејзината работа во алгоритамските проблеми во различни групи и Ли алгебри (опис за оваа работа може да се најде во анкетните документи со Сапир, како и на мрежната страница на наградата). Алгебарската геометрија за групите, која била популаризирана од Баумслаг, Мјасников, Ремеслеников и Харлампович, станала една од новите истражувачки правци во теоријата на комбинаторните групи. Таа во 2015 година била наградена со Малцев наградата (), за серија работи во врска со фундаменталните модел-теоретски проблеми во алгебрата.

Од август 2011 година се преселила во Хантер колеџот на Градскиот универзитет во Њујорк, како Мери П. Долчани професор по математика, каде што таа е инаугуративен носител на првиот надарен професор во Одделот за математика и статистика.

Наводи
------

1. ↑  Birth year from ISNI authority control file, retrieved 2018-11-28.
2. ↑  O. Kharlampovich, "A finitely presented solvable group with unsolvable word problem", Izvest. Ak. Nauk, Ser. Mat. (Soviet Math. Izvestia) 45, 4 (1981), 852–873.
3. ↑  O. Kharlampovich, and A. Myasnikov. "Elementary theory of free non-abelian groups." Journal of Algebra, vol. 302 (2006), no. 2, pp. 451–552.
4. ↑  Z. Sela, "Diophantine geometry over groups. VI. The elementary theory of a free group", Geometric and Functional Analysis 16 (3): 707–730, (2006).
5. ↑  O. Kharlampovich and M. Sapir, Algorithmic problems in varieties, a survey, International Journal of Algebra and Computation, (1995), # 12, 379–602.
6. ↑  G. Baumslag, A. Miasnikov, V. N. Remeslennikov. Algebraic geometry over groups I. Algebraic sets and ideal theory. J. Algebra. 1999, 219, 16–79.
7. ↑  O. Kharlampovich, A. Myasnikov , Irreducible affine varieties over a free group. I: Irreducibility of quadratic equations and nullstellensatz, J. Algebra, V. 200, 492–516 (1998),
8. ↑  O. Kharlampovich, A. Myasnikov , Irreducible affine varieties over a free group. II: Systems in row-echelon form and description of residually free groups, J. Algebra, V. 200, 517–570 (1998).

Надворешни врски
----------------

* Hunter webpage
* McGill home page Архивирано на 16 февруари 2018 г.
* Олга Харлампович — Проект „Математичко родословие" (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 105123222
* LCCN: n98068631
* ISNI: 0000 0001 1454 2001
* GND: 1235832643
* SUDOC: 250694484
* BNF: cb144972711 (податоци)
* MGP: 67884

 |

 |